Χερσόνησος Μπάχα Καλιφόρνια

Η Χερσόνησος Μπάχα Καλιφόρνια βρίσκεται στο βορειοδυτικό Μεξικό. Η χερσόνησος χωρίζει τον Ειρηνικό Ωκεανό από τον κόλπο της Καλιφόρνια. Η χερσόνησος εκτείνεται επί 1247 χιλιόμετρα, από το Μεξικάλι στα βόρεια, μέχρι το Ακρωτήριο του Αγίου Λουκά (Cabo San Lucas) στα νότια. Έχει συνολική έκταση 143.390 τετραγωνικά χιλιόμετρα. Η ακτογραμμή της έχει συνολικό μήκος περίπου 3000 χιλιόμετρα και περιλαμβάνει 65 περίπου νησιά. Η χερσόνησος χωρίζεται από την ηπειρωτική χώρα του Μεξικού από τον κόλπο της Καλιφόρνια και τον ποταμό Κολοράντο.

Η χερσόνησος χωρίζεται σε δύο πολιτείες, την Μπάχα ΚαλιφόρνιαΜερικές φορές η πολιτεία της Μπάχα Καλιφόρνια αναφέρεται ως Μπάχα Καλιφόρνια Νόρτε, για να διακριθεί τόσο από την ομώνυμη χερσόνησο, της οποίας καλύπτει το βόρειο τμήμα, όσο και από την πολιτεία Μπάχα Καλιφόρνια Σουρ που καλύπτει το νότιο τμήμα της χερσονήσου. Παρότι ο όρος Μπάχα Καλιφόρνια Νόρτε χρησιμοποιείται συχνά ανεπίσημα, δεν αποτελεί την ορθή ονομασία της πολιτείας της Μπάχα Καλιφόρνια, καθώς δεν αποτελεί την ονομασία κάποιας διοικητικής μονάδας του Μεξικού ανεξαρτήτως της βαθμίδας της. στο βόρειο τμήμα της με πρωτεύουσα το Μεξικάλι και τη Νότια Μπάχα Καλιφόρνια στο νότιο τμήμα της με πρωτεύουσα τη Λα Πας.

 Γεωλογία 
Η  Χερσόνησος Μπάχα Καλιφόρνια κάποτε αποτελούσε μέρος της βορειοαμερικάνικης τεκτονικής πλάκας, κομμάτι της οποίας παραμένει το υπόλοιπο Μεξικό. Πριν από περίπου 12 με 15 εκατομμύρια χρόνια ξεκίνησε ο αποχωρισμός της.http://fire.biol.wwu.edu/trent/alles/GeologySaltonTrough.pdf  Alles, David L., Geology of the Salton Trough,  Τώρα είναι μέρος της πλάκας του Ειρηνικού και απομακρύνεται από την υπόλοιπη χώρα με κατεύθυνση βόρειο-βορειοδυτική.  

 Παραπομπές 

Εξωτερικοί σύνδεσμοι


Μπαχα Καλιφορνια
Κατηγορία:Γεωγραφία του Μεξικού